《贽伍重驹学医》
清代·陈恭尹

天下虽云弱，手援知其非。井中诚有人，所嗟无绠縻。

大道陶阴诚，小亦潜肤肌。为仁得其柄，左右无不宜。

爱子秉其术，攻病无坚垒。寒谷回条风，枯杨自生稊。

苟能济斯民，药石皆吾师。儒生徒白首，局蹐将何为。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。